Călin Popescu Tăriceanu se declară stupefiat și emoționat de "drama micuței Sorina, de acum celebrul caz de la Baia de Aramă". Preşedintele Senatului condamnă comportamentul procurorului și prezența mascaților la un caz de adopție.

Tăriceanu spune că a asistat la "un spectacol năucitor şi dureros implicând prezența unui procuror și a mascaților la un caz de adopție cu ceva probleme" şi vede tot mulți încercând să-și extragă capital de imagine din drama copilului.

„Ca părinte știu ce înseamnă delicatețea unui suflet de copil, iar adopțiile întotdeauna îmbracă forme dificile pentru micuții care își schimbă peste noapte personajele din preajmă, căminul unde viețuiesc, orașul etc. Nu am să mă pronunț față de profunzimile acestui caz, pentru că nu le cunosc și sunt convins că alții o vor face – trebuie să o facă! – mai bine decât mine. Plus de asta, văd tot mai mulți încercând să-și extragă capital de imagine din drama copilului.